stanford-oval/wikipedia huggingface dataset:
אריאל סטאצ'ל

| --- | --- |

 לידה:  29 ביולי 1991 (בן 33) ברקלי, ארצות הברית 
 מדינה:  ארצות הברית 
 מקום לימודים:  תיכון ברקלי  Oakland School for the Arts  בית הספר לאמנויות ע"ש טיש 
 http://www.arielstachel.com
 פרופיל ב-IMDb
 
אריאל סטאצ'ל (באנגלית: Ari'el Stachel; נולד ב-29 ביולי 1991) הוא שחקן יהודי-אמריקאי ממוצא ישראלי, שזכה בשנת 2018 בפרס טוני על תפקידו במחזמר "ביקור התזמורת".
ראשית חייו

סטאצ'ל נולד וגדל בברקלי, קליפורניה. אביו, בנם של עולי יהודי תימן, גדל בישראל; ואמו, לורה סטאצ'ל, היא יהודייה אשכנזית מניו יורק. השניים הכירו בקיבוץ. סטאצ'ל אמר שבזמן שגדל, הוא חש לא בנוח עם המורשת האתנית שלו. הוריו התגרשו כשהיה צעיר, והוא אימץ את שם המשפחה של אמו בין השאר כדי להימנע משיוך עם הרקע המזרח תיכוני של אביו. כאשר התרחשו פיגועי הטרור ב-11 בספטמבר הוא היה בכיתה ה', ובמקום להיות מזוהה כערבי, הוא סיפר לחבריו שהוא חצי אפרו-אמריקאי.
תפקידו הראשון היה במחזמר בבית הספר בגיל 15, ולאחר מכן עזב את תיכון ברקלי כדי ללמוד בבית הספר לאומנויות באוקלנד. הוא המשיך ללמוד דרמה בבית הספר לאמנויות באוניברסיטת ניו יורק.
קריירה

לאחר סיום הלימודים סטאצ'ל קיבל כמה תפקידים בימתיים והופיע בסדרת הטלוויזיה "שוטרים בדם" ובסדרה של נטפליקס, "ג'סיקה ג'ונס" לפני שקיבל את התפקיד למחזמר "ביקור התזמורת". הוא עבר אודישן שבע פעמים במשך תקופה של תשעה חודשים לפני שקיבל את התפקיד, עליו קיבל מועמדות לפרס לורטל ולפרס דרמה לפני שזכה בפרס טוני. בנאום הזכייה הודה סטאצ'ל להוריו, הודה במאבקו הארוך לקבל את מורשתו, והביע את שמחתו מהיותו חלק מדור המסוגל לייצג את תושבי המזרח התיכון בצורה חיובית. "אני רוצה שכל ילד שצופה יידע שהמכשול הגדול ביותר שלך עשוי להפוך למטרה שלך," אמר. בשנת 2019 החל סטאצ'ל לככב בפודקאסט הפנטזיה הלהט"בי "שני הנסיכים" בתפקיד הנסיך אמיר.
בשנת 2020 הפך סטאצ'ל לאחד מצוות שחקנים בתפקיד חוזר בסדרה "חוק וסדר: מדור מיוחד" בתפקיד סמל חאסים ח'לדון. באותה שנה לוהק לסרטה של אוליביה ויילד "אל תדאגי יקירתי"; אשר עתיד לצאת במהלך 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | Can Hitler Happen Here? | מנהל |  |
| 2020 | זולה | שון |  |
| 2022 | אל תדאגי יקירתי | קווין |  |
| TBA | Respect the Jux | ויטו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | שוטרים בדם | צ'אק מורטו | פרק: "Rush to Judgment" |
| 2015 | ג'סיקה ג'ונס | ויקטור | פרק: "AKA You're a Winner!" |
| 2019 | מיליארדים | בריאן דאנה | פרק: "Infinite Game" |
| 2019–2020 | The Two Princes | הנסיך אמיר | פודקאסט; 21 פרקים |
| 2020 - הווה | חוק וסדר: מדור מיוחד | סמל חאסים ח'לדון | 5 פרקים |
| TBA | חוק וסדר: פשע שנאה | סמל חאסים ח'לדון | סדרת טלוויזיה עתידית של NBC חלק מזיכיון חוק וסדר |
פרסים ומועמדויות

| שנה | פרס | קטגוריה | מחזמר/סרט/סדרה | תוצאה |
| --- | --- | --- | --- | --- |
| 2017 | פרס דרמה דסק | שחקן בולט מצטיין במחזמר | ביקור התזמורת | מועמדות |
| 2017 | פרס לוסיל לורטל | שחקן מצטיין במחזמר | ביקור התזמורת | מועמדות |
| 2018 | פרס טוני | השחקן המשנה הטוב ביותר במחזמר | ביקור התזמורת | זכייה |
| 2019 | פרס גראמי | אלבום התיאטרון המוזיקלי הטוב ביותר | ביקור התזמורת | זכייה |
| 2019 | פרס אמי בשעות היום | הופעה מוזיקלית יוצאת מן הכלל במחזמר בשעות היום (עם צוות השחקנים של "ביקור התזמורת") | ביקור התזמורת | זכייה |
CrazySexyCool

CrazySexyCool (בעברית: משוגע, סקסי, מגניב) הוא אלבום האולפן השני של להקת הבנות האמריקאית TLC. האלבום יצא לאור על ידי חברות התקליטים לה-פייס רקורדס ואריסטה רקורדס. מתוך האלבום יצאו ארבעה סינגלים.
האלבום הגיע למקום השלישי במצעד הבילבורד 200.
רקע

שנה לאחר צאת האלבום הקודם, החלה הלהקה לעבוד על אלבום זה אשר הושפע בעיקר ממשברים בחייה האישיים של חברת הלהקה ליסה לופז שהתמודדה עם משברים רומנטיים והתמכרות לאלכוהול. בעקבות כך, לופז נשלחה למכון גמילה ובעקבות כך הייתה מעורבת מעט בהקלטות האלבום שנמשכו עד ספטמבר 1994.
על מנת להפיק את האלבום הלהקה המשיכה לעבוד עם המפיקים מאלבומם הקודם כמו בייביפייס, דאלס אוסטין וג'רמיין דופרי לצד מפיקים חדשים כמו אורגניז נויז, צ'אנקי ת'ומפסון ושון קומבס שסייע בהפקת שירי ההיפ-הופ-נשמה של האלבום.
סוגה

מבחינה מוזיקלית, מלבד מוזיקת היפ-הופ האלבום מכיל גם את סגנון הרית'ם אנד בלוז והפאנק. מבחינה לירית, מלבד ההשפעה מחייה של לופז האלבום עסק באופן כללי במיניות, רומנטיקה, חוסר ניסיון ואופטימיות נעורים.
ביקורות והצלחה

האלבום זכה להמוני ביקורות חיוביות ולהצלחה מסחרית אדירה. הוא הגיע למקום ה-3 במצעד האמריקאי ושהה שם יותר משנתיים. הוא מכר 12 מיליון עותקים במדינה ובכך הלהקה שברה שיא שהפכה ללהקת הבנות הראשונה שהגיעה למעמד יהלום במדינה. בכל העולם האלבום מכר 23 מיליון עותקים ובכך הפך לאלבום הנמכר ביותר על ידי להקת בנות אמריקאית.
לימים, האלבום נכלל ברשימת "500 האלבומים הגדולים בכל הזמנים" של מגזין רולינג סטון, בספר "1001 אלבומים שחייבים לשמוע לפניי שמתים", ברשימת "הקלאסיקות הטובות ביותר" של מגזין אנטרטיינמנט ויקלי ודורג במקום השביעי ברשימת "אלבומי היהלום הטובים ביותר" של מגזין בילבורד. בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-379. במהדורה הבאה של הרשימה, שנערכה בשנת 2020, האלבום דורג במקום ה-218 ברשימת 500 האלבומים הגדולים בכל הזמנים, והיה לאחד מן האלבום שדורגו בכל שלושת המהדורות של המגזין. מגזין Spin כלל את האלבום במקום ה-99 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.
רשימת רצועות

| CrazySexyCool> מס' | CrazySexyCool> שם | CrazySexyCool> משך | CrazySexyCool>  | CrazySexyCool>  | CrazySexyCool>  | CrazySexyCool>  | CrazySexyCool>  | CrazySexyCool>  | CrazySexyCool>  |
| --- | --- | --- | --- | --- | --- | --- | --- | --- | --- |
| 1. | Intro-lude (בשיתוף פייף דאג)   | 1:03 |  |  |  |  |  |  |  |
| 2. | Creep  | 4:28 |  |  |  |  |  |  |  |
| 3. | Kick Your Game  | 4:14 |  |  |  |  |  |  |  |
| 4. | Diggin' on You  | 4:14 |  |  |  |  |  |  |  |
| 5. | Case of the Fake People  | 4:04 |  |  |  |  |  |  |  |
| 6. | CrazySexyCool – Interlude  | 1:42 |  |  |  |  |  |  |  |
| 7. | Red Light Special  | 5:03 |  |  |  |  |  |  |  |
| 8. | Waterfalls  | 4:39 |  |  |  |  |  |  |  |
| 9. | Intermission-lude  | 0:42 |  |  |  |  |  |  |  |
| 10. | Let's Do It Again  | 4:16 |  |  |  |  |  |  |  |
| 11. | If I Was Your Girlfriend  | 4:13 |  |  |  |  |  |  |  |
| 12. | Sexy – Interlude  | 1:34 |  |  |  |  |  |  |  |
| 13. | Take Our Time  | 4:34 |  |  |  |  |  |  |  |
| 14. | Can I Get a Witness – Interlude (בשיתוף באסטה ריימס)   | 2:57 |  |  |  |  |  |  |  |
| 15. | Switch  | 3:30 |  |  |  |  |  |  |  |
| 16. | Sumthin' Wicked This Way Comes (בשיתוף אנדרה 3000 מאאוטקאסט)   | 4:28 |  |  |  |  |  |  |  |
| משך כולל: | משך כולל: | 56:10 |  |  |  |  |  |  |  |
מיקומי שיא

|   ‏‏‏  מצעדים ודירוגים (1994-96)> מדינה |   ‏‏‏  מצעדים ודירוגים (1994-96)> מצעד |   ‏‏‏  מצעדים ודירוגים (1994-96)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 16 |
|  אוסטרליה | מצעד האלבומים האוסטרלי | 5 |
|  אירופה | מצעד האלבומים האירופאי | 6 |
|  ארצות הברית | בילבורד 200 | 3 |
|  גרמניה | GfK – טופ 100 | 4 |
|  הולנד | מצעד 100 האלבומים ההולנדיים | 4 |
|  הממלכה המאוחדת | מצעד האלבומים הבריטי | 4 |
|  הממלכה המאוחדת | מצעד אלבומי ה-R&B | 1 |
|  ולוניה | אולטראטופ 40 | 25 |
|  נורווגיה | VG-lista | 15 |
|  ניו זילנד | המצעד הניו זילנדי הרשמי | 1 |
|  סקוטלנד | מצעד האלבומים הסקוטי | 32 |
|  פינלנד | המצעדים הפיניים הרשמיים | 37 |
|  פלנדריה | אולטראטופ 50 | 20 |
|  צרפת | SNEP | 40 |
|  קנדה | מצעד האלבומים הקנדי | 6 |
|  שוודיה | סוורייטופליסטן | 11 |
|  שווייץ | המצעד השווייצרי | 10 |
|   ‏‏‏  מצעדי סוף שנה (1995)> מדינה |   ‏‏‏  מצעדי סוף שנה (1995)> מצעד |   ‏‏‏  מצעדי סוף שנה (1995)> מיקום שיא |
| --- | --- | --- |
|  אירופה | מצעד האלבומים האירופאי | 49 |
|  ארצות הברית | בילבורד 200 | 5 |
|  ארצות הברית | מצעד אלבומי ה-R&B/היפ-הופ | 2 |
|  גרמניה | GfK – טופ 100 | 27 |
|  הולנד | מצעד 100 האלבומים ההולנדיים | 38 |
|  הממלכה המאוחדת | מצעד האלבומים הבריטי | 33 |
|  ניו זילנד | המצעד הניו זילנדי הרשמי | 18 |
|  פלנדריה | אולטראטופ 50 | 98 |
|  קנדה | מצעד האלבומים הקנדי | 10 |
|  שוודיה | סוורייטופליסטן | 65 |
|  שווייץ | המצעד השווייצרי | 49 |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 31 |
|  ארצות הברית | בילבורד 200 | 22 |
|  ארצות הברית | מצעד אלבומי ה-R&B/היפ-הופ | 51 |
|  הולנד | מצעד 100 האלבומים ההולנדיים | 85 |
|  הממלכה המאוחדת | מצעד האלבומים הבריטי | 93 |
|   ‏‏‏  מצעדי עשור (1990-99)> מדינה |   ‏‏‏  מצעדי עשור (1990-99)> מצעד |   ‏‏‏  מצעדי עשור (1990-99)> מיקום שיא |
| --- | --- | --- |
|  ארצות הברית | בילבורד 200 | 25 |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |
| --- | --- | --- |
|  ארצות הברית | בילבורד 200 | 126 |
|  ארצות הברית | בילבורד 200 (נשים) | 35 |
נתוני מכירות

| מקום | תארים | מכירות |
| --- | --- | --- |
| אוסטריה (IFPI Austria) | זהב | 25,000 |
| אוסטרליה (ARIA) | פלטינה 2× | 140,000 |
| ארצות הברית (RIAA) | פלטינה 12× | 8,870,000 |
| בריטניה (BPI) | פלטינה | 300,000 |
| הולנד (NVPI) | זהב | 50,000 |
| יפן (RIAJ) | פלטינה 2× | 400,000 |
| ניו זילנד (RMNZ) | פלטינה | 15,000 |
| קנדה (Music Canada) | פלטינה 8× | 800,000 |
סיכום
| אירופה (IFPI) | פלטינה | 1,000,000 |
| בכל העולם | — | 23,000,000 |
הערות שוליים

↑  שון קומבס, בייביפייס, דאלס אוסטין, ג'רמיין דופרי, ג'ון-ג'ון, אורגנייז נויז, מנואל סיל, צ'נקי ת'ומפסון
1 2  TLC - CrazySexyCool, Discogs (באנגלית)
↑  TLC - CrazySexyCool, Discogs (באנגלית)
↑  TLC Chart History, Billboard
1 2  377) CrazySexyCool : Rolling Stone, web.archive.org, ‏2008-12-24
↑  All 92 Diamond-Certified Albums Ranked From Worst to Best: Critic's Take, Billboard (באנגלית)
↑  500 Greatest Albums of All Time - Rolling Stone, web.archive.org, ‏2020-09-17
↑  #218 TLC, 'CrazySexyCool' (1994), Rolling Stone 500 Greatest Albums Of All Time (באנגלית אמריקאית)
↑  Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית)
↑  SPIN Staff, The 300 Best Albums of the Past 30 Years (1985-2014), SPIN, ‏2015-05-11 (באנגלית אמריקאית)
↑  Auszeichnungen Archiv, IFPI Austria - Verband der österreichischen Musikwirtschaft (בגרמנית)
↑  Ryan, Gavin (2011). Australia's Music Charts 1988–2010. Mt. Martha, VIC, Australia: Moonlight Publishing.
↑  Gold & Platinum, RIAA (באנגלית)
↑  Rewinding the Charts: 20 Years Ago, TLC's 'Creep' Crowned the Hot 100, Billboard
↑  "British album certifications – TLC – CrazySexyCool". British Phonographic Industry. December 1, 1995. Retrieved June 27, 2012. Select albums in the Format field. Select Platinum in the Certification field. Type CrazySexyCool in the "Search BPI Awards" field and then press Enter.
↑  Goud/Platina, nvpi.nl
↑  一般社団法人 日本レコード協会, www.riaj.or.jp
↑  The Official New Zealand Music Chart, THE OFFICIAL NZ MUSIC CHART (באנגלית)
↑  Gold/Platinum, Music Canada (באנגלית)
↑  IFPI Platinum Europe Awards, web.archive.org, ‏2013-12-24
↑  Nielsen Business Media Inc, Billboard, Nielsen Business Media, Inc., 1999-10-02. (באנגלית)
| TLC |
| --- | --- | --- |
| טיון "טי-בוז" ווטקינס • רוזונדה "צ'ילי" תומאס   ליסה "לפט איי" לופז   דיסקוגרפיה • פרסים ומועמדויות | טיון "טי-בוז" ווטקינס • רוזונדה "צ'ילי" תומאס   ליסה "לפט איי" לופז   דיסקוגרפיה • פרסים ומועמדויות |  |
| אלבומי אולפן | Ooooooohhh... On the TLC Tip • CrazySexyCool • FanMail • 3D • TLC |  |
| אלבומי אוסף | Now & Forever: The Hits • The Very Best of TLC: Crazy Sexy Hits • 20 |  |
| אלבומי וידאו | Ooooooohhh... On the Video Tip • CrazyVideoCool • Now & Forever: The Video Hits |  |
| סינגלים | "Ain't 2 Proud 2 Beg" • "Baby-Baby-Baby" • "What About Your Friends" • "Hat 2 da Back" • "Creep" • "Red Light Special" • "Waterfalls" • "Diggin' on You" • "No Scrubs" • "Unpretty" • "Dear Lie" • "Girl Talk" • "Hands Up" • "Damaged" • "Come Get Some" • "I Bet" • "Haters" • "Way Back" |  |
| השתתפות בסינגלים | "(How Does It Feel to Be) On Top of the World" • "It's Only Rock 'n Roll (But I Like It)" |  |
| שירים אחרים | "Get It Up" • "Kick Your Game" • "I'm Good at Being Bad" • "Silly Ho" |  |
| טלוויזיה | R U the Girl • CrazySexyCool: The TLC Story • The Last Days of Left Eye • Totally T-Boz • What Chilli Wants |  |
| 0 | 1 | 2 |
| --- | --- | --- |
| הקודם: 1995: בויז II מן - II | פרס גראמי לאלבום ה-R&B הטוב ביותר  1996: TLC - ‏CrazySexyCool | הבא: 1997: טוני ריץ' - Words |
| --- | --- |
בקרת זהויות :  MusicBrainz release group: 3d886c06-a4c7-3431-be87-2b2940f07acd
רסקו (שכונה)

| --- | --- |

רחוב שמעוני בשכונת רסקו
 מידע
 עיר:  ירושלים
 תאריך ייסוד:  1950
 על שם:  רסקו 
 קואורדינטות:  31°45′45″N 35°12′11″E﻿ / ﻿31.7625°N 35.203°E﻿ / 31.7625; 35.203
 שכונות נוספות בירושלים
 he
 
שכונת רסקו בעת הקמתה, 1952
שכונת רסקו בעת הקמתה, 1952
שכונת רסקו (רשמית, גבעת הוורדים) היא שכונה בדרום-מרכז ירושלים, הגובלת בשכונות קטמון, גוננים, קריית שמואל, ניות וגבעת מרדכי. על פי השנתון הסטטיסטי של מכון ירושלים למחקרי מדיניות, ב-2017 התגוררו ברסקו (בצירוף גבעת אורנים ורחוב ש"י עגנון הסמוכים) כ-5,000 בני אדם.
היסטוריה

השכונה נבנתה החל משנות ה-50 על ידי חברת רסקו של הסוכנות היהודית, כדי לאכלס את פקידי הממשלה ומשפחותיהם שעברו מהמרכז לירושלים, בעקבות הקמת מספר משרדי ממשלה מרכזיים בעיר. הצורך בהוזלת עלויות בתקופת הצנע, אפשר את ההתעלמות מתקנת התכנון הבריטית שקבעה שבירושלים בונים רק באבן ירושלמית.
בשנות ה-70 וה-80 התרחבה השכונה, ונבנו בה בתי דירות ברמות גימור גבוהה יותר ובבנייה פרטית. רוב הבתים היו בתי דירות מחופים אבן ירושלמית על עמודים, כדי לאפשר חנייה מתחת לבניין. כך, הושלם רצף בנוי בין השכונה לשכונות רחביה וקריית שמואל מצפון, קטמון ממערב וגבעת אורנים מדרום.
במסגרת תוכנית אב חדשה לשכונה, סומנו מספר מוקדים בשכונה כמתאימים להתחדשות עירונית עם מגדלים בני 18–20 קומות, ומקודמות תוכניות לפינוי בינוי בפינת הרחובות טשרניחובסקי ודב קמחי, וטשרניחובסקי ודוד שמעוני. ביולי 2021, המליצה הוועדה המקומית לתכנון ובנייה, על הפקדת תוכנית לפינוי בינוי ברחוב טשרניחובסקי, הכוללת הריסה ופינוי של מבני מגורים קיימים בני 37 יחידות דיור, והקמה של 2 מבני מגורים בני 10 קומות ו-120 יחידות דיור. על פי התוכניות, דרגנועים יחברו את השכונה אל תחנת הקו הירוק של הרכבת הקלה ברחוב הרצוג.
רחובות ומוסדות

הרחובות העיקריים של השכונה הם טשרניחובסקי (שנסלל בשנת 1955), יצחק קצנלסון, דוד שמעוני, הרב הרצוג והתקופה.
בשכונה ממוקמים מספר מבני ציבור, ביניהם ספרייה עירונית ושני בתי כנסת מרכזיים, ספרדי ואשכנזי, ברחוב שמעוני, וכן בית חיב"ה לתרבות יהודית באותו הרחוב. בשנות ה-60 עבר לרחוב הרצוג בית הנוער העברי, המתנ"ס הוותיק בישראל. כמו כן, השכונה גובלת בחוות הנוער הציוני. בשכונה הוקם מעון עולים בבעלות הסוכנות היהודית, המושכר החל מ-1997 לאגודה להתנדבות.
ילדי השכונה הופנו ללימודים בבית הספר היסודי על שם יוסף לוריא (כיום: בית הספר היסודי למוזיקה ומחול על שם לוריא), שבשנים 1974-1948 נוהל על ידי המנהלת הדסה בריל-נועם. בית הספר היה ממוקם בבית  מגורים ישן בפאתי גבעת שהין ברחוב הפלמ"ח 57, ובהמשך עבר למשכן חדש, הממוקם בראש הגבעה שמעל השכונה, ברחוב הפלמ"ח 79.
הקו הירוק של הרכבת הקלה בירושלים יכלול תחנה למרגלות השכונה ברחוב הרצוג.
הערות שוליים

↑  מכון ירושלים לחקר ישראל, שנתון סטטיסטי 2017
↑  עמוס בן-ורד, הנפש הטובה משיכון רסקו, הארץ, 24 בספטמבר 1956
↑  משתכני "רסקו" בבירה תובעים מניעת אפלייה, על המשמר, 22 בפברואר 1962
↑   יעל בלקין, סוף תקופת האבן בירושלים?, באתר TheMarker‏, 15 באוקטובר 2019
↑  שלומי הלר, קו הרקיע בירושלים ממשיך להשתנות: האם גם שכונת רסקו ההיסטורית תעלה לגובה? | כל העיר, באתר כל העיר, 24 בינואר 2019
↑  שכונת רסקו ההיסטורית מתחדשת: במקום הבניינים הישנים – מגדלים בגובה 18 קומות, באתר כל העיר, 15 ביוני 2020
↑  ארי ליטמן, שכונת רסקו מחדשת פניה: העירייה אישרה תכנית התחדשות עירונית ברחוב טשרניחובסקי, באתר כל העיר, 15 ביולי 2021
↑  רפי גמיש, רסקו מתחדשת: דרגנועים לרכבת הקלה וכ-300 יחידות דיור חדשות, באתר כל העיר, 15 בנובמבר 2021
↑  נסללו כבישים חדשים בירושלים, הארץ, 17 בדצמבר 1956
↑  הסוכנות השכירה בנין בירושלים ב-9,400 דולר לחודש, באתר גלובס, 23 ביוני 1997
| --- | --- |
בקרת זהויות :  NLI: 987007520625005171 
הבניין החדש של בית הספר היסודי על שם יוסף לוריא שבו לומדים ילדי שכונת רסקו (2021).
דנה ירקצי

| --- | --- |

 לידה:  15 באוגוסט 1987 (בת 37) רמת גן, ישראל
 מדינה:  ישראל
 השכלה:  אוניברסיטת תל אביב
 תקופת הפעילות:  מ-2014
 עיסוק:  עיתונאית
 מעסיק:  כאן 11 בעבר: וואלה! הטלוויזיה החינוכית הישראלית
 תחום סיקור:  כלכלת ישראל
 קישורים חיצוניים
 טוויטר:  DanaYarkechy
דנה ירקצי (נולדה ב-15 באוגוסט 1987) היא עיתונאית ישראלית, כתבת כלכלה בכאן חדשות, החל מ-2020. בעבר הייתה כתבת תל אביב והמרכז של אתר "וואלה!", ובהמשך גם כתבת לענייני חינוך ועבודה.
ביוגרפיה

ירקצי נולדה ברמת גן, למשפחה שעלתה מאיראן היא בוגרת בית הספר כותרת ללימודי עיתונאות. ובוגרת לימודי המזרח התיכון ועיתונאות באוניברסיטת תל אביב.
ביוגרפיה > קריירה עיתונאית

את תחילת דרכה כעיתונאית החלה ירקצי בתוכנית ערב חדש בטלוויזיה החינוכית, שם שימשה כתחקירנית.
ב-2014 עברה ל"וואלה!" והחלה לשמש ככתבת מחוז תל אביב והמרכז ובהמשך גם כשליחת האתר לגרמניה וככתבת לענייני רווחה חינוך ועבודה.
במאי 2015 ליוותה את נשיא המדינה ראובן ריבלין במשלחת לרגל ציון 50 שנה לכינון יחסי גרמניה-ישראל.
ב-30 בספטמבר 2020, לאחר 6 שנות עבודה בוואלה! הודיעה ירקצי כי היא עוזבת את האתר לטובת מעבר לדסק הכלכלי בכאן חדשות, ב-11 בנובמבר 2020 פרסמה את כתבתה האחרונה באתר, ומאז היא כתבת כלכלה בתאגיד השידור הישראלי.
הערות שוליים

↑   ציוץ של צבי אשכנזי ברשת החברתית אקס (טוויטר), 15 באוגוסט 2019
↑  גיל 40 : ארבעים השמות המבטיחים של תעשיית הדיגיטל, באתר אייס
↑  ערב חדש - התחקיר המלא
↑  דנה ירקצי‏, ריבלין לוואלה! NEWS: הגדלת הממשלה "מערערת את אמון הציבור", באתר וואלה, 12 במאי 2015
↑  שרון טל, דנה ירקצי עוזבת את וואלה: עוברת לדסק הכלכלי של כאן חדשות, באתר אייס, 30 בספטמבר 2020
↑  דנה ירקצי, דניאל דולב‏, כץ טען כי יועמ"ש האוצר הדליף מקבינט הקורונה; מנדלבליט: לבנו את העניין ביניכם, באתר וואלה, 11 בנובמבר 2020
Helicobacter pylori

| Helicobacter pylori |
| --- | --- |

מיון מדעי
ממלכה:: חיידקים אמיתיים
מערכה:: חיידקים ארגמניים
מחלקה:: Epsilon Proteobacteria
סדרה:: Campylobacterales
משפחה:: Helicobacteraceae
סוג:: Helicobacter
מין:: Helicobacter pylori
שם מדעי
 Helicobacter pylori ‏Goodwin, 1989
Helicobacter pylori (בתעתיק לעברית: הֶלִיקוֹבַּקְטֶר פִּילוֹרִי) הוא חיידק גראם שלילי שיוצר בגוף החי מושבות ברובד העמוק של רירית הקיבה והתריסריון ומחליש את עמידות הקיבה לסביבתה החומצית. צורתו מפותלת או סלילונית בעל 4–6 שוטנים בקצהו, אורכו כ-3 מיקרומטר וקוטרו כ-0.5 מיקרומטר.
מושבות ההליקובקטר פילורי הן הגורם העיקרי להתפתחות דלקות וכיבים בתריסריון ובקיבה (כיבים עיכוליים) והוא גם קשור להתפתחות סרטן הקיבה. מסוגלותו להתפתח ברירית הקיבה, למרות החומציות הגבוהה שלה, נעוצה ביכולתו לייצר את האנזים אוריאז אשר הופך שתנן, המצוי בשפע בנוזלי הקיבה, לפחמן דו-חמצני ולאמוניה והללו יוצרים עננה בסיסית שבתוכה יכול החיידק לחיות, בלי להיות מושפע מחומציות הקיבה.
תפוצת החיידק

החיידק נמצא ב-95%-100% מהחולים עם כיב בתריסריון, וב-75%-85% מהחולים עם כיב קיבה. חשוב לציין שרק 15% מנשאי החיידק יפתחו כיב פפטי, והשאר ייוותרו ללא תסמינים. מחקרים מן השנים האחרונות מצביעים על כך שפגיעתו של ההליקובקטר פילורי היא תוצאה של הפרשת רעלני תאים. קיימים למעלה מ־17 גזעים של הליקובקטר פילורי הנבדלים ביניהם בהפרשת הרעלנים.
ארגון הבריאות העולמי קבע שהליקובקטר פילורי נחשב כיום כחיידק השכיח ביותר בעולם בגרימת זיהומים באדם.
מעריכים כי כחצי מאוכלוסיית העולם נגועה בחיידק זה, חלוקה ששונה בין ארצות רווחה לארצות מתפתחות; תפוצתו היא בין 60%-50% בארצות הרווחה, ואילו בארצות מתפתחות היא מגיעה עד 90%. התפוצה רבה יותר בשכבות בעלות רקע סוציו-אקונומי נמוך. במקרים רבים הוא עובר בין בני אותה משפחה. ההידבקות בחיידק היא כבר בילדות, לרוב לפני גיל עשר. ההדבקה נעשית על ידי העברתו בצורה ישירה מאדם לאדם באמצעות מגע פומי (אוראלי) עם רוק או צואה. עיקר פגיעתו היא בגיל מבוגר (60-50 ומעלה). מיני הליקובקטר נוספים נמצאו ביונקים, כגון קופים, חיות מחמד וחיות משק. חלקם גורמים לתופעות הדומות לאלו הקיימות באדם.
אבחון וטיפול

פעמים רבות נוטים לחשוב שמדובר בחיידק אם המטופל מתלונן על כאבי בטן, צרבות או שלשולים. אך לגבי השניים האחרונים נמצא שדווקא שכיחות החיידק נמוכה במי שסובלים מתופעות אלה. הדרך הטובה ביותר לאבחן אם כך, היא לא על סמך תסמינים אלא באמצעות תוצאות בדיקה.
קיימות ארבע בדיקות לזיהוי הימצאותו של החיידק. הראשונה היא באמצעות תבחין נשיפה, שבו נוטל הנבדק איזוטופ UREA - C13, איזוטופ יציב לא-רדיואקטיבי: במקרה שהחיידק קיים, האיזוטופ מתפרק בקיבה, ומתקבלים בנשיפה תוצרי פירוק: אמוניה ופחמן דו-חמצני. בדיקה זו קלה, מהירה ונוחה לנבדק. אפשרות שנייה, שאף היא קלה ומהירה, היא בדיקת נוגדנים בדם לחיידק זה. רמת נוגדנים גבוהה מצביעה על הדבקה פעילה של החיידק. בבדיקת צואה ניתן לגלות, ב-94% מהמקרים, חלבונים הקשורים לחיידק. בדיקה נוספת שנחשבת למהימנה ביותר היא ביופסיה הנלקחת במהלך בדיקת גסטרוסקופיה. לדגימה מוסיפים אוראה, ואם נמצא החיידק, מתקבלת שוב אמוניה. בדיקה זו חודרנית, וקשה מהבדיקות הקודמות, שכן היא מחייבת נתינת סם הרגעה ועלולה לגרום לכאבי גרון בימים שלאחר הבדיקה.
מכיוון שהחיידק עמיד יחסית לאנטיביוטיקה, מטפלים בו בשילוב של שני תכשירי אנטיביוטיקה ואף שלושה, ביחד עם תכשיר נוגד חומציות.
גילוי החיידק

את החיידק גילו בארי מרשל ורובין וורן, רופא ופיזיולוג אוסטרלים. הם גידלו ב-1982 תרבית של החיידק והעלו את ההשערה כי הוא קשור לאולקוס ולסרטן הקיבה. השערתם לא זכתה לאמונה של הקהילייה המדעית, עד שב-1984 שתה מרשל צלחת פטרי מלאה בחיידק ופיתח במהרה תסמינים של דלקת רפידת הקיבה, שנעלמו לאחר שטופל באנטיביוטיקה. מחלתו והבראתו, לאחר נטילת תרבית חיידקים שמקורם בחולה, תאמו לעיקרים של קוך מבחינת הקשר בין הליקובקטר פילורי לבין דלקת רפידת הקיבה, אך לא בינו לבין כיב פפטי. תוצאות הניסוי התפרסמו במאמר ב-1984 שזכה לציטוטים רבים. בגין הגילוי זכו השניים בפרס נובל לפיזיולוגיה או לרפואה לשנת 2005.
הערות שוליים

↑  ד"ר דורון בולטין, הליקובקטר פילורי, באתר כללית, ‏02 בספטמבר 2019
↑  B. J. Marshall, J. R. Warren, Unidentified curved bacilli in the stomach of patients with gastritis and peptic ulceration, Lancet (London, England) 1, 1984-06-16, עמ' 1311–1315
| --- | --- |
בקרת זהויות :  NLI: 987007536702205171  BnF: cb12165059q (data)  LCCN: sh88002440  NKC: ph117013 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מירנדה למברט

| --- | --- |

 לידה:  10 בנובמבר 1983 (בת 40) לונגויאו, טקסס
 מוקד פעילות:  לינדייל, טקסס
 תקופת הפעילות:  מ-2003
 מקום לימודים:  תיכון לינדייל 
 עיסוק:  זמרת-יוצרת
 סוגה:  קאנטרי
 כלי נגינה:  שירה, גיטרה, סקסופון
 חברת תקליטים:  אפיק רקורדס קולומביה רקורדס RCA רקורדס נאשוויל
 בן או בת זוג:  בלייק שלטון (14 במאי 2011–20 ביולי 2015) 
 פרסים והוקרה:  פרס גראמי לאלבום הקאנטרי הטוב ביותר (2015)  Country Music Association Award for Female Vocalist of the Year (2013)  Country Music Association Award for Female Vocalist of the Year (2012)  Country Music Association Award for Female Vocalist of the Year (2011)  Country Music Association Award for Female Vocalist of the Year (2014)  Country Music Association Award for Female Vocalist of the Year (2017)  Country Music Association Award for Female Vocalist of the Year (2015)  טיים 100 (2022)  Country Music Association Award for Female Vocalist of the Year (2010) 
 www.mirandalambert.com
 פרופיל ב-IMDb
 
מירנדה למברט (באנגלית: Miranda Leigh Lambert; נולדה ב-10 בנובמבר 1983) היא זמרת יוצרת קאנטרי אמריקאית.